James Bond: Dych života

James Bond: Dych života alebo Dych života () je britsko-americký špionážno-akčno-dobrodružný triler z roku 1987, ktorý režíroval John Glen. Ide o v poradí pätnástu oficiálnu bondovku v ktorej hlavnú úlohu agenta 007 hrá Timothy Dalton po prvýkrát. Kniha poviedok Octopussy and The Living Daylights je štrnásta bondovka od Iana Fleminga, bola vydaná v roku 1966 spolu s ďalšími štyrmi poviedkami, ktorej The Living Daylights bola druhou v poradí. Kniha bola vydaná posmrtne.

 Dej 
Agenta 004 zastrelili na akčnej akcii kde bol spoločne s agentami 007 a 002. Na jeho tele našli odkaz s popisom „Smiert Spionom“ (smrť špiónom). Zdalo sa, že jeho smrť je súčasťou vraždeného ťaženia KGB, riadeného generálom Puškinom (John Rhys-Davies). Tak to aspoň rozprával zbehnutý generál Koskov (Jeroen Krabbé) po svojom úteku z Bratislavy. Bond (Timothy Dalton) ale dostal za úlohu Puškina zlikvidovať, ale rýchlo pochopil, že na jeho smrť má svoje dôvody aj Koskov. Aby sa Bond dopátral skutočnej pravdy, musel si získať dôveru Koskovovej priateľky Kary (Maryam d'Abo). Odhalil sprisahanie, v ktorom figuroval zabijak s kamennou tvárou, obchodník s rôznymi zbraňami, posadnutý mocou, hotovosť KGB určená na zbrane a plné lietadlo ópia. Akciu Bondovi neraz narušil Koskovov zabijak Necros (Andreas Wisniewski).

 Fakty a zaujímavosti 
 Natáčalo sa v Rukúsku, Maroku, USA, Taliansku, Anglicku, na Gibraltáre a v Pinewood Studios v Londýne.
 Zábery odohrávajúce sa v Bratislave sa natočili vo Videdni.
 Toto bola posledná bondovka, na ktorej sa John Barry podieľal ako hudobný skladateľ. Spoločne zložil hudbu k 12 filmom ságy.

 Postavy 
 Kara Milovy: jemný vzhľad violončelovej virtuózky Kary ostro kontrastoval s jej nebojácnou povahou. Bola nevinnou obeťou zapletenou do siete klamstiev, ktoré spôsobil jej milenec Koskov zo svojim spoločníkom Bradom Whitakerom. Bond ju spočiatku podozrieval, že je agentkou a strelkyňou KGB. Ona si neskôr myslela to isté o ňom a zradila ho Koskovovi. Keď však časom začali spolupracovať vytvorili spoloční tím.
 generál Georgij Koskov: neúprimný a bezohľadný človek, ktorý stál za akciou „Smiert Spionom“Niekedy označované ako Smjerť špionam., o ktorej sa domnieval, že vnesie chaos do radov MI6 a súčasne povedie k smrti jeho nepriateľa, šéfa KGB generála Puškina.
 Brad Whitaker: vymyslel plán na použite hotovosti KGB určenej na zbrane a nákup ópia od afganských partizánov. Whitaker bol obchodník so zbraňami a s absurdnými vojenskými zámermi. Miloval vojnu a mal vlastné múzeum s panteónom „veľkých veliteľov“, kde si z vojačikmi prehrával a reštauroval veľké a slávne bitky. Odvolával sa na skvelú minulosť v americkej armáde, ale z akadémie vo West Pointe ho vylúčili pre podvod. Zahnaný do svojej skrýše, zaútočil na Bonda najmodernejšími zbraňami vrátane útočnej pušky. No dočkal sa svojho Waterloo, keď naňho spadla busta vojvodu Wellingtona.
 Nekros: Koskosov nemilosrdný zabijak, bol bývalým príslušníkom a agentom KGB. V prezlečení za mliekara spôsobil výbušnými fľašami v bezpečnom dedinskom sídle M16 spúšť. Pri ďalšom Nekrosovom samostatnom nájazde zmizol Koskov tajne do svojho domu, aby sa z Whitekarom spoločne spojil na jeho utajenej základni v Tangere.
 Saunders: Bondov kontakt v Bratislave a vo Viedni, agent MI6, zle odhadol jeho nezávislosť i bezstarostný postoj k práci. Bonda na smrť naštval bombový útok na Saundersa vo viedenskom zábavnom parku Práter.
 generál Puškin: Bondov neskorší spojenec a člen KGB. Bola naň uskutočnená vražda, ktorá nebola skutočná, išlo totiž o súčasť Bondovho plánu na ukolísanie nepriateľa do falošného pocitu bezpečia.

 Galéria 

 Poznámky 

 Referencie 

 Iné projekty 

 Externé odkazy 
 James Bond: Dych života na oficiálnej stránke 




 James Bond: Dych života v MGM 
 James Bond: Dych života v Thunderballs 

Kategória:Filmy podľa názvu
Kategória:Filmy o Jamesovi Bondovi
Kategória:Filmy z 1987
Kategória:Britské filmy
Kategória:Filmy USA